《奉陪颖叔赋吐绶鸟》
宋代·沈辽

佛舍有珍羽，垂颔袐文绶。对客辄复吐，粲粲如絺绣。

其吐岂适然，乃在喜惧间。已吐亦复收，仓卒一瞬还。

绿玉耸角毛，褐羽殊斓斑。方其振舞时，意气艳且闲。

吾欲语阿师，不如放深山。稻粱使自得，不复劳深关。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。